PMIndiaData/PMIndiaSum huggingface dataset:
প্রধানমন্ত্রী লোকসভায় রাষ্ট্রপতির অভিভাষণের ধন্যবাদসূচক প্রস্তাবের জবাব দিলেন

প্রধানমন্ত্রী নরেন্দ্র মোদী আজ লোকসভায় রাষ্ট্রপতির সংসদে অভিভাষণের ধন্যবাদসূচক প্রস্তাবের বিতর্কের জবাব দিয়েছেন। তিনি সভার সদস্যদের, বিশেষ করে প্রথমবারের সাংসদদের বিতর্কে অংশ নেবার জন্য ধন্যবাদ জানিয়েছেন। রাষ্ট্রপতির অভিভাষণে নতুন ভারতের যে বিষয়টি স্থান পেয়েছে, তা আসলে দেশের লক্ষ লক্ষ মানুষের স্বপ্ন বলে প্রধানমন্ত্রী মন্তব্য করেন। ২০১৯ এর লোকসভা নির্বাচনে বিপুল জয়ের প্রসঙ্গ উল্লেখ করে প্রধানমন্ত্রী বলেন, সরকারের কাজের মূল্যায়ন করেই জনগণ আবারো একটি স্থায়ী সরকারের পক্ষে রায় দিয়েছেন। শ্রী নরেন্দ্র মোদী বলেন, “ ভারতের জনগণ, জাতির কিসে ভালো হবে সেটি যে চিন্তা করেন, তা ২০১৯ এর লোকসভা নির্বাচন থেকেই বোঝা যায়।“ তিনি আরো বলেন ১৩০কোটি ভারতবাসীর জন্য আবারো কাজ করবার সুযোগ পেয়ে ভাল লাগছে। নাগরিকদের উন্নত জীবনযাত্রার লক্ষে কাজ করা হবে। প্রধানমন্ত্রী তাঁর জবাবে কেন্দ্রের নানা পরিকল্পনার কথা উল্লেখ করেন। তিনি বলেন, সরকার মানব কল্যাণ এবং আধুনিক পরিকাঠামোর বিষয়ে দায়িত্বশীল। তাই উন্নয়নের পথ থেকে কখনোই সরে যাওয়া হবে না। শ্রী মোদী বলেন,” দেশের প্রগতির জন্য সবথেকে গুরুত্বপূর্ণ হল প্রতিটি ভারতীয়র ক্ষমতায়ন।“ প্রধানমন্ত্রী বলেন, তাঁর সরকার মনে করে, দেশের প্রগতিতে প্রতিটি দেশবাসীর অবদান আছে। সদনে জরুরী অবস্থার জারীর অন্ধকার দিনগুলির কথা তিনি স্মরণ করেন। মহাত্মা গান্ধীর জন্মের সার্ধ জন্ম শতবার্ষিকী এবং স্বাধীনতার ৭৫ বছর পূর্তির বিষয়টি দেশের ইতিহাসে গুরুত্বপূর্ণ বলে উল্লেখ করে প্রধানমন্ত্রী যথাযথ মর্যাদায় এগুলি পালনের জন্য সকলের কাছে আহ্বান জানান। তিনি বলেন স্বাধীনতা সংগ্রামীরা যে ভারতের স্বপ্ন দেখতেন, দেশবাসীকে সেই ভারত গঠনের লক্ষে কাজ করতে হবে। প্রধানমন্ত্রী বলেন, সরকার পরিচালনার দায়িত্ব পাওয়ার পর, জনমুখী বেশ কিছু সিদ্ধান্ত নেওয়া হয়েছে। এর ফলে কৃষক, ব্যবসায়ী, তরুণ সম্প্রদায় এবং সমাজের অন্যান্য অংশের মানুষরা উপকৃত হবেন। জাতিকে যে সব প্রতিশ্রুতি দেওয়া হয়েছে সেগুলি পূরণের কাজ শুরু হয়েছে। জল সংরক্ষণের উপর গুরুত্ব আরোপ করে শ্রী মোদী বলেন, “জলশক্তি” নামে নতুন মন্ত্রক গঠনের পাশাপাশি সরকার নানা উদ্যোগ নিয়েছে। জলের সংরক্ষণের জন্য সকলকে এগিয়ে আসার আহ্বান জানিয়ে তিনি বলেন দরিদ্র এবং মহিলারা জলসংকটে সবথেকে সমস্যায় পরেন। প্রত্যেক বাড়িতে জল সরবরাহের বিষয়ে তাঁর সরকারের অঙ্গীকারের কথা প্রধানমন্ত্রী আবারো উল্লেখ করেন। ভারতের অর্থনীতিকে ৫লক্ষকোটি মার্কিন ডলারের সমতুল পরিমাণে নিয়ে যেতে তিনি সামগ্রিক উদ্যোগের আহ্বান জানান। পর্যটনের প্রসারের উপর জোর দিয়ে প্রধানমন্ত্রী বলেন, আর্থিক সমৃদ্ধির জন্য পর্যটন পরিকাঠামোর উন্নয়নের প্রয়োজন। প্রধানমন্ত্রী ‘মেক ইন ইন্ডিয়া’ এবং দক্ষতা উন্নয়নের উপরও গুরুত্ব দেন। দেশে দুর্নীতির কোন স্থান নেই বলে মন্তব্য করে শ্রী মোদী বলেন সরকার দুর্নীতির বিরুদ্ধে লড়াই চালিয়ে যাবে। জীবনযাত্রার মানের উন্নয়নের উপর গুরুত্ব দিয়ে প্রধানমন্ত্রী নতুন ভারত গঠনের লক্ষে সকলকে একযোগে কাজ করতে আহ্বান জানান। /
ধরিত্রী মাতাকে প্রধানমন্ত্রীর কৃতজ্ঞতা

প্রধানমন্ত্রী শ্রী নরেন্দ্র মোদী আন্তর্জাতিক ধরিত্রী দিবসে ধরিত্রী মাতাকে কৃতজ্ঞতা জানিয়েছেন। প্রধানমন্ত্রী তাঁর বার্তায় বলেন, “ আন্তর্জাতিক ধরিত্রী দিবসে আমরা আমাদের এই গ্রহের প্রতি কৃতজ্ঞতা জানাই। এই গ্রহের থেকে আমরা প্রচুর যত্ন ও ভালোবাসা পেয়েছি। আসুন আমরা স্বচ্ছ, স্বাস্থ্যকর ও আরো সমৃদ্ধশালী পৃথিবী গড়ে তোলার লক্ষ্যে শপথ নিই। যারা কোভিড-১৯কে পরাজিত করার জন্য সামনের সারিতে লড়াই করছেন, তাঁদেরকে ধন্যবাদ জানাই।“
আগামীকাল ‘স্টার্ট-আপ ইন্ডিয়া’ আন্দোলনের সূচনা করবেন প্রধানমন্ত্রী

আগামীকাল নয়াদিল্লির বিজ্ঞান ভবনে ‘স্টার্ট-আপ ইন্ডিয়া’ আন্দোলনের আনুষ্ঠানিক সূচনা করবেন প্রধানমন্ত্রী শ্রী নরেন্দ্র মোদী। দেশের তরুণ শিল্পোদ্যোগীদের উৎসাহকে সমর্থন জানাতেই এই বিশেষ উদ্যোগ। দেশ-বিদেশের ‘স্টার্ট-আপ’ শিল্পের প্রতিষ্ঠাতা এবং সি ই ও-রা উপস্থিত থাকবেন এই অনুষ্ঠানে। ‘স্টার্ট-আপ’ শিল্পোদ্যোগীদের সঙ্গে এই উপলক্ষে এক আলোচনা বৈঠকেও মিলিত হবেন প্রধানমন্ত্রী। তিনি পরিদর্শন করবেন ‘স্টার্ট-আপ’ উদ্যোগের ভবিষ্যৎ কর্মকাণ্ড সম্পর্কে এক বিশেষ প্রদর্শনীও। ‘স্টার্ট-আপ’ সম্পর্কিত কর্মপরিকল্পনা আনুষ্ঠানিকভাবে প্রকাশ করে তিনি ভাষণ দেবেন শিল্পোদ্যোগী ও সি ই ও-দের এক সমাবেশে। অনুষ্ঠানস্থলে প্রধানমন্ত্রী আসার আগে ‘স্টার্ট-আপ’ শিল্পোদ্যোগ সম্পর্কে দিনভর এক কর্মশালাও আয়োজিত হবে। বিভিন্ন বক্তারা আলোচনায় অংশগ্রহণ করবেন এই কর্মশালাটিতে, বক্তব্য রাখবেন সংশ্লিষ্ট বিভিন্ন খুঁটিনাটি বিষয়ের ওপর। ‘নীতি রচয়িতাদের সঙ্গে মুখোমুখী’ নামে একটি অভিনব প্রশ্নোত্তর পর্বেরও ব্যবস্থা থাকছে এই উপলক্ষে। এই অনুষ্ঠানে গুরুত্বপূর্ণ বিভিন্ন সরকারি মন্ত্রক ও দপ্তরের সচিবরা নানা ধরনের প্রশ্নের উত্তর দেবেন। ‘স্টার্ট-আপ’-এর উপযোগী পরিবেশ গড়ে তোলার ক্ষেত্রে সরকারি উদ্যোগের বিষয়টিও তাঁরা বিস্তারিতভাবে খুলে বলবেন প্রশ্নকর্তাদের কাছে। উল্লেখ্য, দেশের ‘স্টার্ট-আপ’ শিল্পোদ্যোগকে উৎসাহ দিতে অনুকূল পরিবেশ গড়ে তোলার লক্ষ্যে সরকার ইতিমধ্যেই প্রতিশ্রুতিবদ্ধ। শিল্পক্ষেত্রের আন্তর্জাতিক ব্যক্তিত্বরাও উপস্থিত থাকবেন এদিন অনুষ্ঠানের মঞ্চে। ‘সফ্‌ট ব্যাঙ্ক’-এর প্রতিষ্ঠাতা তথা সি ই ও মিঃ মাসাওসি সোন এবং ‘উইওয়ার্ক’-এর প্রতিষ্ঠাতা মিঃ অ্যাডাম নিউম্যানও তরুণ শিল্পোদ্যোগীদের নানা ধরনের জিজ্ঞাসার কৌতূহল মেটাবেন। সমগ্র অনুষ্ঠানটি দেশের বিভিন্ন আই আই টি, আই আই এম, এন আই টি, আই আই আই টি এবং কেন্দ্রীয় বিশ্ববিদ্যালয়গুলিতে টেলিভিশন ব্যবস্থায় সম্প্রচার করা হবে। দেশের ৩৫০টি জেলার যুবগোষ্ঠীর কাছেও পৌঁছে যাবে এই টিভি সম্প্রচার।
প্রধানমন্ত্রী শ্রী নরেন্দ্র মোদী আগামীকাল জাতীয় গ্রামীণ জীবন-জীবিকা মিশনের সুবিধাভোগীদের সঙ্গে সরাসরি মতবিনিময় করবেন

প্রধানমন্ত্রী শ্রী নরেন্দ্র মোদী আগামীকাল (১২ জুলাই) ভিডিও কনফারেন্সের মাধ্যমে জাতীয় গ্রামীণ জীবন-জীবিকা মিশনের দীনদয়াল অন্তদ্বয় যোজনার অধীন স্বনির্ভর গোষ্ঠীর সদস্য এবং দীনদয়াল উপাধ্যায় গ্রামীণ কৌশল্য যোজনার সুবিধাভোগীদের সঙ্গে সরাসরি মতবিনিময় করবেন। স্বনির্ভর গোষ্ঠীর সদস্য এবং গ্রামীণ কৌশল্য যোজনার সুবিধাভোগীরা তাদের অভিজ্ঞতার কথা সরাসরি প্রধানমন্ত্রীকে শোনাবেন। এই উদ্যোগগুলি কিভাবে তাঁদের জীবন পাল্টে দিয়েছে, সে বিষয়েও প্রধানমন্ত্রী সরাসরি তাদের মুখ থেকে জানতে পারবেন। এই অনুষ্ঠানটি দূরদর্শনে সরাসরি সম্প্রচার করা হবে। এছাড়া এনআইসিও সরাসরি অনুষ্ঠানের ওয়েব কাস্টিং করবে। মাদক বিরোধী অভিযানের সঙ্গে সামিল বিহারের স্বনির্ভর গোষ্ঠীর কিছু সুবিধাভোগী, ছত্তিশগড়ের ইঁট নির্মাণের সঙ্গে যুক্ত কিছু সুবিধাভোগী, স্যানিটারি ন্যাপকিন উৎপাদন ও বিপণনের সঙ্গে যুক্ত ঝাড়খন্ডের এক সুবিধাভোগী এবং মধ্যপ্রদেশ থেকে গ্রামীণ কৌশল্য যোজনার সুবিধাভোগীরা প্রধানমন্ত্রীর সঙ্গে সরাসরি কথা বলবেন। এছাড়াও তামিলনাড়ু থেকে কয়েকজন বিশেষভাবে সক্ষম ব্যক্তি, তেলেঙ্গানার স্বনির্ভর গোষ্ঠীর সঙ্গে যুক্ত একজন উপদেষ্টা, জম্মু ও কাশ্মীরের ডেয়ারী শিল্পের সঙ্গে যুক্ত স্বনির্ভর গোষ্ঠীর সদস্য এবং গুজরাটের নিম বীজ সংগ্রহকারী ও বিপণনের সঙ্গে যুক্ত স্বনির্ভর গোষ্ঠীর সদস্যরা প্রধানমন্ত্রীকে তাঁদের অভিজ্ঞতার কথা শোনাবেন। দীনদয়াল উপাধ্যায়- জাতীয় গ্রামীণ জীবন-জীবিকা মিশন মহিলা ক্ষমতায়ণের ক্ষেত্রে বৃহৎ এক প্রাতিষ্ঠানিক মঞ্চ হয়ে উঠেছে। এই কর্মসূচিটি ২৯টি রাজ্য ও ৫টি কেন্দ্রশাসিত অঞ্চলের ৬০০টি জেলার ৪ হাজার ৮৮৪টি ব্লকে রূপায়নের উদ্যোগ নেওয়া হয়েছে। ২০১৮-র মে মাস পর্যন্ত ৪৫ লক্ষ স্বনির্ভর গোষ্ঠীর মাধ্যমে ৫ কোটিরও বেশি মহিলা বিভিন্ন কাজকর্মে সামিল হয়েছেন। এছাড়াও, ২ লক্ষ ৪৮ হাজারের বেশি গ্রামীণ সংগঠন এবং ২০ হাজারের বেশি ক্লাস্টার পর্যায়ের সংগঠনের কাজকর্মে অগ্রগতি ঘটেছে। /…
ভারত-সুইজারল্যান্ড দক্ষতা বিকাশ চুক্তিতে সম্মতি কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত কেন্দ্রীয় মন্ত্রিসভার বৈঠকে বুধবার কর্মপরবর্তী অনুমোদন দেওয়াহল দক্ষতা বিকাশের ক্ষেত্রে ভারত এবং সুইস কনফেডারেশনের শিক্ষা, গবেষণা ও উদ্ভাবনসংক্রান্ত রাষ্ট্রীয় সচিবালয়ের মধ্যে সম্পদিত একটি চুক্তিতে। ভারতের দক্ষতা বিকাশও শিল্পোদ্যোগ দপ্তরের কেন্দ্রীয় প্রতিমন্ত্রীর (স্বাধীন দায়িত্বপ্রাপ্ত)সুইজারল্যান্ড সফরকালে এ বছর ২২ জুন স্বাক্ষরিত হয় দু’দেশের মধ্যে এইসমঝোতাপত্রটি। স্বাক্ষরিত চুক্তিটির আওতায় দক্ষতাবিকাশের লক্ষ্যে দক্ষতা ও ক্ষমতা বৃদ্ধি এবং শ্রেষ্ঠ পন্থা-পদ্ধতি বিনিময়ের ওপরবিশেষ জোর দেওয়া হবে। চুক্তির আওতায় গড়ে তোলা হবে একটি যৌথ কর্মী গোষ্ঠীও, যার কাজহবে এই সমঝোতাপত্রের রূপরেখা বাস্তবায়নের বিষয়টি উদ্ভাবন, দেখভাল ও পর্যালোচনাকরা। দ্বিপাক্ষিক সহযোগিতা প্রসারের মধ্য দিয়ে ভারত ও সুইজারল্যাণদের মধ্যেঅংশীদারিত্বের সম্পর্ককে আরও গভীরে নিয়ে যাওয়ার ক্ষেত্রেও বিশেষ সাহায্য করবে এইচুক্তিটি।
কৃষকদের স্বল্পমেয়াদী কৃষি ঋণদানের জন্যব্যাঙ্কগুলির সুদের ওপর ভর্তুকি  :  অনুমোদন কেন্দ্রীয় মন্ত্রিসভার বৈঠকে

২০১৭-১৮অর্থ বছরের জন্য স্বল্পমেয়াদী কৃষি ঋণের ক্ষেত্রে সুদের ওপর ভর্তুকি সহায়তাকর্মসূচিটি আজ অনুমোদিত হল কেন্দ্রীয় মন্ত্রিসভার বৈঠকে । প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত এই বৈঠকে এই অনুমোদনদানের সিদ্ধান্ত নেওয়াহয়। এর ফলে, বছরে মাত্র ৪ শতাংশ সুদে এক বছরের মধ্যে ৩ লক্ষ টাকার স্বল্পমেয়াদীশস্য ঋণ গ্রহণ করতে পারবেন দেশের কৃষকরা। এই উদ্দেশ্যে ২০,৩৩৯ কোটি টাকার সংস্থানরেখেছে কেন্দ্রীয় সরকার। রাষ্ট্রায়ত্তএবং বেসরকারি ক্ষেত্রের ব্যাঙ্কগুলি ছাড়াও, বিভিন্ন সমবায় ব্যাঙ্ক এবং আঞ্চলিকগ্রামীণ ব্যাঙ্কগুলিও এই কর্মসূচির সুযোগ গ্রহণ করতে পারবে। এছাড়াও, আঞ্চলিকগ্রামীণ ব্যাঙ্ক এবং সমবায় ব্যাঙ্কগুলিতে পুনর্লগ্নির ক্ষেত্রেও এই ভর্তুকি সহায়তাকর্মসূচির সুযোগ সম্প্রসারিত হবে ন্যাবার্ডের ক্ষেত্রেও। কর্মসূচিটি চালু থাকবে একবছরের জন্য এবং তা রূপায়িত হবে ন্যাবার্ড ও শীর্ষ ব্যাঙ্কের মাধ্যমে। এইভর্তুকি সহায়তা কর্মসূচির লক্ষ্য হল দেশে কৃষির উৎপাদন ও উৎপাদনশীলতা বৃদ্ধির কাজেকৃষকদের উৎসাহদান। এর আওতায় ভর্তুকি সহায়তাযুক্ত স্বল্পমেয়াদী ঋণের সুযোগ গ্রহণকরতে পারবেন দেশের কৃষিজীবী মানুষ। ক্ষুদ্র ও প্রান্তিক কৃষকরাও বিশেষভাবে উপকৃতহবেন এই বিশেষ কর্মসূচির মাধ্যমে। কারণ, প্রাকৃতিক দুর্যোগ ও বিপর্যয়ের কারণেকৃষকরা যাতে কোনভাবে ক্ষতিগ্রস্ত না হন, সেজন্য ব্যাঙ্কগুলিকে প্রথম বছরের জন্য ২শতাংশ হারে সুদের ওপর ভর্তুকিদানের সংস্থানও রয়েছে এর আওতায় । যদি কৃষকরাএই স্বল্পমেয়াদী ঋণ সময়ে পরিশোধ করতে না পারেন, সেক্ষেত্রে সুদের ওপর ২ শতাংশ হারেভর্তুকি সহায়তা দেওয়া হবে তাঁদের জন্য।
প্রধানমন্ত্রী শ্রী নরেন্দ্র মোদীর সঙ্গে কাম্বোডিয়ার প্রধানমন্ত্রী সামডেক আক্কা মহা সেনা পড়েই টেকো হুন সেন-এর ভার্চুয়াল বৈঠক

প্রধানমন্ত্রী শ্রী নরেন্দ্র মোদী, কাম্বোডিয়ার প্রধানমন্ত্রী সামডেক আক্কা মহা সেনা পড়েই টেকো হুন সেন-এর সঙ্গে আজ ভার্চুয়াল বৈঠক করেছেন। উভয় নেতা ব্যবসা-বাণিজ্য, বিনিয়োগ, মানব-সম্পদ উন্নয়ন, প্রতিরক্ষা, নিরাপত্তা, উন্নয়নের ক্ষেত্রে সহযোগিতা, পরস্পরের মধ্যে যোগাযোগ, কোভিড পরবর্তী সময়ে অর্থনীতির পুনরুদ্ধার এবং দু-দেশের মানুষের মধ্যে যোগাযোগ সহ দ্বিপাক্ষিক বিভিন্ন বিষয় নিয়ে মতবিনিময় করেছেন। দুটি দেশের মধ্যে দ্বিপাক্ষিক সহযোগিতার অগ্রগতির বিষয়ে তাঁরা সন্তোষ প্রকাশ করেন। মিঃ হুন সেন কাম্বোডিয়ার সঙ্গে ভারতের দীর্ঘ দিনের সম্পর্ককে অগ্রাধিকার দেন। শ্রী মোদীও তাঁর এই ভাবনার সঙ্গে সহমত পোষণ করেন এবং জানান, ভারতের অ্যাক্ট ইস্ট নীতিতে কাম্বোডিয়ার গুরুত্বপূর্ণ ভূমিকা রয়েছে। উভয় দেশের মধ্যে দক্ষতা বৃদ্ধি এবং মেকং-গঙ্গা সহযোগিতা ফ্রেমওয়ার্কের মাধ্যমে বিভিন্ন গুরুত্বপূর্ণের প্রকল্পের পর্যালোচনা এই বৈঠকে করা হয়। দুটি দেশের মধ্যে ঐতিহাসিক সম্পর্কের কথা উল্লেখ করে প্রধানমন্ত্রী বলেন, কাম্বোডিয়ায় আঙ্করভাট এবং প্রেহ বিহার মন্দিরের সংস্কারের কাজে ভারত যুক্ত হওয়ায় তিনি খুশি। এর মাধ্যমে দুটি দেশের সাংস্কৃতিক ও ভাষাগত যোগাযোগ প্রতিফলিত। ভারতের তৈরি ৩ লক্ষ ২৫ হাজার কোভিশিল্ড টিকার ডোজ কোয়াড টিকা উদ্যোগের আওতায় কাম্বোডিয়াতে পাঠানোয় মিঃ হুন সেন ভারতকে ধন্যবাদ জানিয়েছেন। ভারত ও কাম্বোডিয়ার মধ্যে কূটনৈতিক সম্পর্ক গড়ে তোলার ৭০তম বার্ষিকীতে উভয় নেতৃবৃন্দ একে অন্যকে অভিনন্দন জানান। এই উপলক্ষে প্রধানমন্ত্রী কাম্বোডিয়ার রাজা ও রানীমাতাকে তাঁদের সুবিধামত সময়ে ভারতে আসার আমন্ত্রণ জানান। উভয় নেতা পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিভিন্ন বিষয়ে মতবিনিময় করেছেন। আশিয়ানের চেয়ারম্যানের দায়িত্ব গ্রহণ করায় প্রধানমন্ত্রী কাম্বোডিয়াকে অভিনন্দন জানান। কাম্বোডিয়ার নেতৃত্বে এই সংস্থার বিভিন্ন উদ্যোগকে ভারত সব ধরণের সহযোগিতা করবে তিনি বলে আশ্বাস দেন। /
ভাদোদরায় ভারতের প্রথম জাতীয়রেল এবং পরিবহন বিশ্ববিদ্যালয় স্থাপনের অনুমোদন মন্ত্রীসভায়

প্রযুক্তিগত ও পরিকাঠামোগত উন্নয়নের মধ্যে দিয়েআধুনিকীকরণের পথে ভারতীয় রেল · ‘মেক ইন ইন্ডিয়া’ এবং ‘স্কিল ইন্ডিয়া’-তে অবদান রাখবেএবং বড় মাত্রায় কর্মসংস্থান সৃষ্টিতে সহায়তা করবে · আধুনিক শিক্ষাবিজ্ঞান ও প্রযুক্তির ব্যবহার: উচ্চ-গুণমানসম্পন্ন শিক্ষা ও প্রশিক্ষণ প্রদান করার জন্য আধুনিক শিক্ষাবিজ্ঞান ও প্রযুক্তিব্যবহারের শ্রেষ্ঠ প্রতিষ্ঠানের লক্ষ্য · সর্বাধুনিক প্রযুক্তি এবং দক্ষ শ্রমিকের ব্যবহারের মধ্যদিয়ে পরিবহন ক্ষেত্রে বিশ্বের মধ্যে সর্বশ্রেষ্ঠ হয়ে উঠবে ভারত প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয়মন্ত্রিসভা বুধবার রেলওয়ে মন্ত্রকের রূপান্তরণের উদ্যোগে মানবসম্পদের দক্ষতাউন্নয়নের জন্য এবং সক্ষমতা নির্মাণে ভাদোদরায় জাতীয় রেল ও পরিবহন বিশ্ববিদ্যালয়(এন.আর.টি.ইউ.) স্থাপনের অনুমোদন দিয়েছে| প্রধানমন্ত্রীর দ্বারা অনুপ্রাণিত এইউদ্ভাবনামূলক ধারণাটি নব-ভারতের জন্য রেলওয়ে ও পরিবহন ক্ষেত্রের রূপান্তরেরক্ষেত্রে এক অনুঘটক হিসেবে কাজ করবে| এই বিশ্ববিদ্যালয়টি ইউ.জি.সি.’র (ইনস্টিটিউট ডিমড টু বিইউনিভার্সিটি) অধিনিয়ম, ২০১৬ অনুসারে দি নোভো পর্যায়ের অধীনে ডিমড টু বিইউনিভার্সিটি হিসেবে তৈরি হবে| এক্ষেত্রের সমস্ত অনুমোদন এপ্রিল ২০১৮-এর মধ্যে শেষকরার জন্য এবং প্রথম একাডেমিক প্রোগ্রাম জুলাই ২০১৮-এর মধ্যে সূচনা করার জন্য কাজকরছে সরকার| প্রস্তাবিত এই বিশ্ববিদ্যালয়ের ম্যানেজিং কোম্পানি হবেরেল মন্ত্রকের প্রতিষ্ঠিত অলাভজনক কোম্পানি, যা কোম্পানি আইন, ২০১৩-এর ৮ নং ধারাহিসেবে তৈরি করা হবে| এই কোম্পানি বিশ্ববিদ্যালয়কে আর্থিক ও পরিকাঠামোগতসহায়তা প্রদান করবে এবং বিশ্ববিদ্যালয়ের অধ্যক্ষকে ও অধ্যক্ষ-প্রতীমকে নিয়োগ করবে|পেশাজীবী ও শিক্ষাবিদদের নিয়ে গঠিত পরিচালনা পর্ষদটি ম্যানেজিং কোম্পানি থেকেস্বাধীন থাকবে এবং শিক্ষাগত ও প্রশাসনিক কাজের ক্ষেত্রে সম্পূর্ণরূপে স্বশাসিতথাকবে| এই বিশ্ববিদ্যালয় নির্মাণের জন্য এবং এর আধুনিকীকরণেরজন্য ভাদোদরার ন্যাশনাল একাডেমি অফ ইন্ডিয়ান রেলওয়ের (এন.এ.আই.আর.) বর্তমান জমি ওপরিকাঠামোকে ব্যবহার করা হবে| সম্পূর্ণরূপে তা চালিত হওয়ার পর এখানে ৩০০০ছাত্রছাত্রী পড়াশোনা করবে বলে আশা করা যাচ্ছে| এই নতুন বিশ্ববিদ্যালয়/প্রতিষ্ঠানেরব্যয় সম্পূর্ণরূপে রেলওয়ে মন্ত্রকের কাছ থেকে আসবে| এই বিশ্ববিদ্যালয়টি ভারতীয় রেলের আধুনিকীকরণের পথে নিয়েযাবে এবং পরিবহন ক্ষেত্রে ভারত বিশ্বে প্রথম সারিতে উঠে আসবে এবং তা ‘মেক ইনইন্ডিয়া’র প্রসার ঘটাবে| এর মধ্য দিয়ে দক্ষ কর্মশক্তির এক উত্স তৈরি হবে এবংভারতীয় রেলে আরও ভালো সুরক্ষা, দ্রত গতি ও পরিষেবা প্রদান করার জন্য সর্বাধুনিকপ্রযুক্তি ব্যবহারের জন্য সহায়তা করবে| এটা প্রযুক্তি ও পদ্ধতিকে ব্যবহারের জন্য‘স্টার্ট-আপ ইন্ডিয়া’ ও ‘স্কিল ইন্ডিয়া’-কে সহায়তা করবে এবং উদ্যোগকে সহযোগিতাকরার পাশাপাশি বড় আকারের কর্মসংস্থানের সুযোগ সৃষ্টি করবে| যার মধ্য দিয়ে রেল ওপরিবহন ক্ষেত্র রুপান্তরিত হবে এবং যাত্রী ও পণ্যের দ্রুত যাতায়াত সম্ভব হবে| এই বিশ্ববিদ্যালয়ে সর্বাধুনিক শিক্ষাবিজ্ঞান ও প্রযুক্তিরব্যবহার হবে| ভারতীয় রেলের সঙ্গে এই বিশ্ববিদ্যালয়ের ঘনিষ্ট সংযুক্তি সংশ্লিষ্টদেরসঠিকভাবে রেলওয়ের সুবিধা পাওয়া সুনিশ্চিত করবে| সমস্ত সমস্যার সমাধানের এক জীবন্তগবেষনাগার হিসেবে কাজ করবে বিশ্ববিদ্যালয়| মাননীয় প্রধানমন্ত্রী ২০১৬ সালের অক্টোবর মাসে ভাদোদরায়রেল বিশ্ববিদ্যালয় স্থাপনের সম্পর্কে বলেছিলেন, “ভারত সরকার এক বিশেষ সিদ্ধান্তগ্রহণ করেছে যার প্রভাব পরবর্তী শতাব্দিতে অনুভূত হবে এবং সেই সিদ্ধান্ত হচ্ছেভাদোদরায় রেল বিশ্ববিদ্যালয় স্থাপন করা|”
ভিডিও কনফারেন্সের মাধ্যমে মিশন শক্তি কর্মসূচিতে যুক্ত বিজ্ঞানীদের সঙ্গে প্রধানমন্ত্রীর মতবিনিময়

প্রধানমন্ত্রী শ্রী নরেন্দ্র মোদী আজ জাতির উদ্দেশে ভাষণ দেওয়ার অব্যবহিত পরেই ভিডিও কনফারেন্সের মাধ্যমে সফলভাবে রূপায়িত মিশন শক্তি কর্মসূচিতে যুক্ত বিজ্ঞানীদের সঙ্গে মতবিনিময় করেন। কৃত্রিম উপগ্রহরোধী ক্ষেপনাস্ত্রের দ্বারা উপগ্রহকে নিশানার মাধ্যমে সফলভাবে মিশন শক্তি বাস্তবায়নের ফলে বিশ্বে চতুর্থ দেশ হিসেবে ভারত স্বীকৃতি পেল। প্রধানমন্ত্রী বিজ্ঞানীদের অভিনন্দন জানিয়ে বলেন, গোটা দেশ তাঁদের জন্য গর্বিত। ‘মেক ইন ইন্ডিয়া’ কর্মসূচির সঙ্গে সাযুজ্য রেখে আমাদের বিজ্ঞানীরা গোটা বিশ্বের কাছে বার্তা দিলেন তাঁরাও ক্ষমতাশালী। প্রধানমন্ত্রী বলেন, ভারত বসুধৈব কুটুম্বকম দর্শনের বিশ্বাসী- সারা বিশ্ব একই পরিবার। শান্তির লক্ষ্যে যাঁরা কাজ করে চলেছেন, তাঁদের আরও ক্ষমতাশালী হওয়ার ওপর তিনি জোর দেন। প্রধানমন্ত্রী বলেন, বিশ্বশান্তি এবং আঞ্চলিক শান্তির জন্য ভারতকে সর্বদা শক্তিশালী থাকতে হবে। বিজ্ঞানীরা এই লক্ষ্যে নিষ্ঠার সঙ্গে কাজ করে চলেছেন। তিনি বিজ্ঞানীদের কেন্দ্রীয় মন্ত্রিসভার তরফ থেকেও অভিনন্দিত করেন। বিজ্ঞানীরা তাঁদের দক্ষতা প্রমাণে সুযোগ দেওয়ার জন্য প্রধানমন্ত্রীকে ধন্যবাদ জানিয়েছেন।
সোনাকে অর্থে রূপান্তর: জি এম এস চালু করতে কেন্দ্রীয় মন্ত্রিসভার 
            অনুমোদন

প্রধানমন্ত্রী শ্রী নরেন্দ্র মোদির সভাপতিত্বে অনুষ্ঠিত বৈঠকে বুধবার কেন্দ্রীয় মন্ত্রিসভা ২০১৫-১৬-র কেন্দ্রীয় বাজেটে প্রদত্ত ঘোষনা অনুযায়ী ‘স্বর্ণকে অর্থে রূপান্তরকরণ প্রকল্প’ তথা ‘গোল্ড মানিটাইজেশন স্কিম’ (জি এম এস) চালু করার জন্য অনুমোদন দিয়েছে | এই প্রকল্পে সংশোধনী এনে এটি চালু করার উদ্দেশ্যে হল বর্তমানের প্রকল্পটিকে আরো বেশি কার্যকর করে তোলা।স্বর্ণ সম্পদকে বিভিন্ন প্রতিষ্ঠান ও ব্যক্তি স্রেফ আগলে রাখার দিকে যেভাবে অভ্যস্ত এর পরিবর্তন ঘটিয়ে এই সম্পদকে উৎপাদনমুখি করার দিকে উৎসাহিত করার জন্য সংশোধিত প্রকল্পে সংস্থান রাখা হয়েছে ।এই প্রকল্পের দীর্ঘমেয়াদী উদ্দেশ্য হল নতুন ব্যবস্থাপনার মাধ্যমে অভ্যন্তরীণ চাহিদা মেটাতে স্বর্ণ সম্পদের আমদানির উপর নির্ভরতাকে কমিয়ে আনা। জি এম এস ভারতীয় রত্ন ও গহনা ক্ষেত্রকে সুবিধা ও সহায়তা দেবে | এই ক্ষেত্রটি ভারতীয় রপ্তানি বাণিজ্যের একটি বড় মাপের অংশীদার ।২০১৪-১৫ অর্থবছর ভারতের মোট রপ্তানি বাণিজ্যের ১২ শতাংশ ছিল রত্ন ও গহনা শিল্পের দখলে এবং এর মধ্যে ১৩ বিলিয়নেরও (শর্তসাপেক্ষ আনুমানিক পরিসংখ্যান) বেশি অর্থমূল্যের স্বর্ণসামগ্রী রপ্তানি করা হয়।এই সংগৃহীত স্বর্ণ সম্পদ রিজার্ভ ব্যাঙ্ক অব ইন্ডিয়ার স্বর্ণ ভান্ডারেও অতিরিক্ত সঞ্চয় বাড়াবে এবং এর ফলে সরকারের উপর থেকে ঋণ করার খরচ কমিয়ে আনতে সহায়তা করবে।
প্রধানমন্ত্রী ভিডিও কনফারেন্সের মাধ্যমে কলকাতায় পঞ্চম ভারত আন্তর্জাতিক বিজ্ঞান উৎসবের উদ্বোধন করলেন

প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে কলকাতায় আয়োজিত পঞ্চম ভারত আন্তর্জাতিক বিজ্ঞান উৎসবের উদ্বোধন করেছেন। এই উপলক্ষে প্রধানমন্ত্রী বলেন, এবারের উৎসবের মূল ভাবনা ‘রাইসেন’ তথা উদীয়মান অর্থাৎ, গবেষণা, উদ্ভাবন ও বিজ্ঞান দেশের অগ্রগতির সহায়ক, যা একবিংশ শতাব্দীর ভারতের প্রত্যাশাগুলিকেই প্রতিফলিত করে। শ্রী মোদী বলেন, সমাজে বিজ্ঞান ও প্রযুক্তির গভীর প্রভাব রয়েছে। এই কারণেই সরকার উদ্ভাবন ও আবিষ্কারের ক্ষেত্রে প্রাতিষ্ঠানিক সহায়তা দিচ্ছে। বিজ্ঞান ও প্রযুক্তির অনুকূল এক মজবুত বাতাবরণ গড়ে তোলার সপক্ষে জোরালো সওয়াল করে তিনি বলেন, দেশে উদ্ভাবনের স্বার্থে যাবতীয় পদক্ষেপ নেওয়া হচ্ছে। দেশে পাঁচ হাজারেরও বেশি অটল টিঙ্কারিং ল্যাব এবং ২০০-রও বেশি অটল ইনকিউবেশন সেন্টার গড়ে তোলা হচ্ছে বলে তিনি উল্লেখ করেন। প্রধানমন্ত্রী বলেন, ‘আমাদের চিন্তাভাবনা করতে হবে, বিজ্ঞান কিভাবে আমাদের জীবনযাপনকে আরও সরল করে তোলার ক্ষেত্রে সহায়ক হতে পারে। এজন্যই সমাজের স্বার্থে বিজ্ঞানের অত্যন্ত প্রাসঙ্গিকতা রয়েছে। যখন প্রত্যেক বিজ্ঞানী ও নাগরিক এ ব্যাপারে চিন্তাভাবনা করবেন, দেশ তখনই এগিয়ে যাবে’। দীর্ঘস্থায়ী সমাধান এবং দীর্ঘমেয়াদী সুফল পাওয়ার লক্ষ্যে বিজ্ঞান কিভাবে আমাদের সাহায্য করতে পারে, সে ব্যাপারে প্রত্যেককে গুরুত্ব দেওয়ার আহ্বান জানিয়ে প্রধানমন্ত্রী বলেন, ‘বিজ্ঞান কাজে লাগানোর সময় প্রত্যেককে আন্তর্জাতিক আইন ও মানকগুলির কথাও বিবেচনায় রাখতে হবে’। তিনি বলেন, ‘আমরা সকলেই জানি যে, দুটি বিষয়ের পরিণাম হ’ল প্রযুক্তি। এগুলি হ’ল – সমস্যার অস্তিত্ব এবং সেইসব সমস্যার সমাধানে আমাদের পরীক্ষা-নিরীক্ষা’। প্রধানমন্ত্রী আরও বলেন, ‘বিজ্ঞানের ক্ষেত্রে কোনও ব্যর্থতা নেই। আছে কেবল প্রয়াস, গবেষণা ও সাফল্য। আপনারা বিজ্ঞানধর্মী গবেষণামূলক কাজের সময় যদি এই কথাগুলি মনে রাখেন, তা হলে আপনারা গবেষণাধর্মী যে কোনও কাজে এবং জীবনে কোনও রকম সমস্যার সম্মুখীন হবেন না’।
সিডিআরআই-কে একটি আন্তর্জাতিক সংস্থা হিসেবে চিহ্নিত করা এবং সিডিআরআই-এর সঙ্গে এইচকিউএ-এর এক চুক্তি স্বাক্ষরের প্রস্তাব অনুমোদিত হল কেন্দ্রীয় মন্ত্রিসভার বৈঠকে

নয়াদিল্লি, ২৯ জুন, ২০২২ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ কোয়ালিশন ফর ডিজাস্টার রেসিলিয়েন্ট ইনফ্রাস্ট্রাকচার (সিডিআরআই)-কে একটি আন্তর্জাতিক সংস্থা হিসেবে চিহ্নিত করা এবং সিডিআরআই-এর সঙ্গে হেডকোয়ার্টার্স এগ্রিমেন্ট (এইচকিউএ) স্বাক্ষরের প্রস্তাবে সম্মতি দেওয়া হয়। এর ফলে, ভারতীয় বিশেষজ্ঞদের দুর্যোগপ্রবণ দেশগুলিতে তথ্য সংগ্রহ, গবেষণা এবং সংশ্লিষ্ট অন্যান্য কাজে পাঠানো, সিডিআরআই-এর কর্মপ্রচেষ্টার জন্য আন্তর্জাতিক ক্ষেত্রে অর্থ সহায়তার প্রসার ঘটানো, বিপর্যয় মোকাবিলায় সংশ্লিষ্ট দেশগুলিকে কারিগরি সহায়তাদান, ঝুঁকির মোকাবিলায় স্থায়ী ব্যবস্থা গ্রহণে ঐ দেশগুলিকে নানাভাবে সাহায্য করা, দেশে ও বিদেশে বিপর্যয়রোধী পরিকাঠামো গঠন ও তার প্রসার, আন্তর্জাতিক বিশেষজ্ঞদের সঙ্গে ভারতের বিজ্ঞান ও প্রযুক্তি প্রতিষ্ঠানগুলির মত ও অভিজ্ঞতা বিনিময় ইত্যাদির কাজ সহজতর হবে। প্রসঙ্গত উল্লেখ্য, ২০১৯-এর ২৮ আগস্ট সিডিআরআই গঠন এবং নয়াদিল্লিতে তার সচিবালয় স্থাপনের প্রস্তাব আনুষ্ঠানিকভাবে কেন্দ্রীয় মন্ত্রিসভার অনুমোদন লাভ করে। এজন্য সিডিআরআই-কে ৪৮০ কোটি টাকার অর্থ সহায়তাদানেরও প্রস্তাব করা হয়। নিউ ইয়র্কে ২০১৯-এর ২৩ সেপ্টেম্বর রাষ্ট্রসঙ্ঘের পরিবেশ সংক্রান্ত এক শীর্ষ সম্মেলনের অবসরে সিডিআরআই-এর সূচনা করেন প্রধানমন্ত্রী শ্রী নরেন্দ্র মোদী। জলবায়ু পরিবর্তন এবং বিপর্যয় মোকাবিলায় ভারতের কর্মপ্রচেষ্টায় এটি ছিল এক উল্লেখযোগ্য সংযোজন।
বেঙ্গালোর – এর্নাকুলাম এক্সপ্রেসের লাইনচ্যুত হওয়ার ঘটনায় জীবনহানীতে প্রধানমন্ত্রীর শোক প্রকাশ

নয়াদিল্লি, ১৩ ফেব্রুয়ারি, ২০১৫ প্রধানমন্ত্রী শ্রী নরেন্দ্র মোদী বেঙ্গালোর – এর্নাকুলাম এক্সপ্রেসের লাইনচ্যুত হওয়ার ঘটনায় জীবনহানীতে শোক প্রকাশ করেছেন। প্রধানমন্ত্রী বলেছেন, “বেঙ্গালোর – এর্নাকুলাম এক্সপ্রেস লাইনচ্যুত হওয়ার কারণে জীবনহানীর ঘটনা দুর্ভাগ্যজনক। শোকসন্তপ্ত পরিবারগুলিকে সমবেদনা। আহতদের দ্রুত আরোগ্য কামনা করি। রেলমন্ত্রী ও আধিকারিকরা পরিস্থিতির ওপর তীক্ষ্ণ নজর রাখছেন এবং সময়মতো ত্রাণকার্যের ব্যবস্থা করছেন”।
রাজ্যসভার ডেপুটি চেয়ারম্যান হিসেবে শ্রী হরিবংশ নারায়ণ সিং নির্বাচিত হওয়ায় প্রধানমন্ত্রীর শুভেচ্ছা

নয়াদিল্লী, ১৫ সেপ্টেম্বর, ২০২০ রাজ্যসভায় ডেপুটি চেয়ারম্যান হিসেবে দ্বিতীয়বারের জন্য নির্বাচিত হওয়ায় সংসদের উভয়কক্ষ এবং সমস্ত দেশবাসীর পক্ষ থেকে শ্রী হরিবংশ নারায়ণ সিং-কে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেছেন, সামাজিক কাজ এবং সাংবাদিকতার জগতে শ্রী হরিবংশ যে সম্মানের সঙ্গে কাজ করেছেন তাতে তাঁর এক সততার পরিচিতি তৈরি হয়েছে। তিনি বলেন, এই একই অনুভূতি ও সম্মান আজ সভাকক্ষে প্রত্যেক সদস্যের মনেও রয়েছে। তিনি শ্রী হরিবংশের কার্যশৈলীর উচ্ছ্বসিত প্রশংসা করেন। প্রধানমন্ত্রী বলেন, শ্রী হরিবংশ যেভাবে সভার কাজ পরিচালনা করেছেন তাতে সভাকক্ষের গণতন্ত্র আরও শক্তিশালী হয়েছে । চেয়ারম্যানকে সম্বোধন করে প্রধানমন্ত্রী বলেন, রাজ্যসভার সদস্যরা সভার কাজ সুষ্ঠুভাবে পরিচালনা করার জন্য ডেপুটি চেয়ারম্যানকে সহায়তা করবেন। তিনি বলেন, হরিবংশ জী বিরোধী দল সহ সকলকেই অন্তর্ভুক্ত করেছেন এবং কোনো পক্ষের মধ্যে কখনও বৈষম্য রাখেননি। তিনি বলেন, সংসদ সদস্যদের নিয়ম মেনে পরিচালনা করা কঠিন কাজ। হরিবংশ জী সেক্ষেত্রে সকলের বিশ্বাস অর্জন করতে পেরেছেন। প্রধানমন্ত্রী বলেন, বিল পাশ করানোর ক্ষেত্রে হরিবংশ জী ঘন্টার পর ঘন্টা বসে থেকেছেন এবং এই দু-বছর তাঁর সাফল্যের সাক্ষী। বেশ কয়েকটি ঐতিহাসিক বিল যা দেশের ভবিষ্যৎ এবং গতিপথে পরিবর্তন নিয়ে এসেছে, তা এই সভাকক্ষে পাশ হয়েছে। লোকসভা নির্বাচনের এক বছরের মধ্যে এই সভায় বিগত ১০ বছরের সর্বোচ্চ কাজের রেকর্ড গড়ে সভার উচ্ছ্বসিত প্রশংসা অর্জন করেছেন তিনি। প্রধানমন্ত্রী বলেন, সভাকক্ষে কার্যক্ষেত্রে ইতিবাচক পরিবর্তন এসেছে। প্রত্যেকেই প্রকাশ্যে তাদের মতামত প্রকাশ করতে পেরেছেন। প্রধানমন্ত্রী বলেন, হরিবংশ জী মাটির মানুষ। তিনি অত্যন্ত সৎ, নম্র। হরিবংশ জী যখন প্রথম সরকারি বৃত্তি পেলেন তখন তিনি সেই অর্থ বাড়িতে না রেখে বই কিনেছিলেন। এই বইয়ের প্রতি হরিবংশ জীর দারুণ টান। প্রধানমন্ত্রী বলেন, শ্রী হরিবংশ জী জয়প্রকাশ নারায়ণের দ্বারা অনুপ্রাণিত। প্রায় চার দশক ধরে সামাজিক ক্ষেত্রে তিনি কাজ করেছেন। ২০১৪ সালে তিনি সংসদে আসেন। শ্রী মোদী বলেন, হরিবংশ জী তাঁর বিনয়ী আচরণ এবং নম্রতার জন্যই পরিচিত। প্রধানমন্ত্রী বলেন, হরিবংশ জী আন্তঃ সংসদীয় ইউনিয়নের মতো সমস্ত আন্তর্জাতিক প্ল্যাটফর্মে এবং অন্যান্য দেশের ভারতীয় সাংস্কৃতিক প্রতিনিধি দলের সদস্য হিসেবে ভারতের সম্মান নতুন উচ্চতায় নিয়ে যেতে কাজ করে চলেছেন। প্রধানমন্ত্রী বলেন, হবিবংশ-জী রাজ্যসভায় বেশ কয়েকটি কমিটির চেয়ারম্যান। এরফলে ওই কমিটির কার্যক্ষেত্রে উন্নতিসাধন হয়েছে। তিনি বলেছেন, হরিবংশ-জী সাংসদ সদস্য হওয়ার পরে সমস্ত সাংসদ সদস্যদের আচরণের মধ্যে নৈতিকতা ফুটিয়ে তুলতে সচেষ্ট হয়েছেন। শ্রী মোদী বলেন, সংসদীয় কাজ ও দায়িত্বের মাঝে হরিবংশ-জী একজন বুদ্ধিজীবী ও চিন্তাবীদ হিসেবে সমান দক্ষতার পরিচয় দিয়েছেন। জনগণকে ভারতের অর্থনৈতিক, সামাজিক, কৌশলগত ও রাজনৈতিক সমস্যাগুলি সম্পর্কে সচেতন করে তুলতে এখনও হরিবংশ-জী সারা দেশ ঘুরে বেড়ান। তিনি বলেন, ‘আমাদের প্রাক্তন প্রধানমন্ত্রী শ্রী চন্দ্রশেখর-জীর জীবন নিয়ে হরিবংশ-জীর লেখা বইয়ে তাঁর লেখনী দক্ষতার প্রতিফলন উঠে এসেছে। আমি এবং এই সভার সমস্ত সদস্য ডেপুটি চেয়ারম্যান হিসেবে হরিবংশ-জীর দিক নির্দেশনা পাওয়ায় সৌভাগ্যবান।’ প্রধানমন্ত্রী শ্রী হরিবংশ জীকে শুভেচ্ছা জানিয়েছেন এবং বলেছেন, আড়াইশোরও বেশি অধিবেশন এই সভায় অনুষ্ঠিত হয়েছে যা ভারতীয় গণতন্ত্রের পরিপক্কতার সাক্ষ্যতা বহন করে নিয়ে চলে।
প্রধানমন্ত্রী পুলিশ স্মৃতি দিবসে পুলিশ বাহিনীর কাজের প্রশংসা করেছেন

নয়াদিল্লি, ২১ অক্টোবর, ২০২২ প্রধানমন্ত্রী শ্রী নরেন্দ্র মোদী পুলিশ স্মরণ দিবসে পুলিশ বাহিনীর ভূমিকা ও দৃঢ়তার প্রশংসা করেছেন। ট্যুইট বার্তায় প্রধানমন্ত্রী বলেন; “আজ পুলিশ স্মরণ দিবসে আমি আমাদের পুলিশ বাহিনীর কাজের ও দৃঢ়তার প্রশংসা করি। আইন-শৃঙ্খলা রক্ষায় এবং কঠিন পরিস্থিতিতে জনগণকে সাহায্য করতে তাঁরা যে ভূমিকা পালন করেন তা প্রশংসার দাবি রাখে। দায়িত্ব পালন করতে গিয়ে যেসব পুলিশ কর্মীরা শহীদ হয়েছেন আমি তাঁদের কুর্নিশ জানাই।”